《金山》
元代·崔斌

浩浩长江天际来，中流砥柱独崔巍。风摇万壑秋声动，潮捲千堆雪浪回。

山势参差现灵鹫，海波辽阔隔蓬莱。夕阳不尽登临意，倒泻沧溟入酒杯。

作者简介：（1223—1278）元马邑人，一名燕帖木儿，字仲文。攻文学，达政术。世祖在谮邸召见，应对称旨，袭授总管。及即位，斌举安童、史天泽为相，除左右司郎中。每论事帝前，群言不决者，斌以数言决之。宠遇甚至。历行中书省参知政事。破宋潭州时，诸将咸欲屠之，斌止之，潭人为立生祠。召入觐，极言阿合马奸蠹，帝乃黜其亲党，海内称快。迁江淮行省左丞，寻为阿合马所害。谥忠毅。